Margit Rüütel
Margit Rüütel (sündinud 4. septembril 1983) on eesti endine tennisist. Seisuga 12. juuli 2010 oli Margit Rüütel WTA edetabelis 503. kohal, tema parim koht on olnud 162. (21. aprill 2008). Karjääri parim WTA koht paarismängus oli 192. (9. aprill 2007). 2015. aastal lõpetas ta tennisistina võistlemise. Ta oli Audentese Ülikooli ärikorralduse tudeng ja Audentese Spordiklubi liige. Ta lõpetas aastal 2009 Tallinna Tehnikaülikooli majandusteaduskonna. Tema treener oli varem Rene Busch. 2008. aasta lõpus liitus Margit Rüütel Kaia Kanepi tiimiga.